CELEX: 32017R0930
Language: hr
Date: 2017-05-31 00:00:00
Title: Provedbena uredba Komisije (EU) 2017/930 оd 31. svibnja 2017. o odobrenju pripravka soja mikroorganizama DSM 11798 porodice Coriobacteriaceae kao dodatka hrani za sve ptičje vrste i izmjeni Provedbene uredbe Komisije (EU) br. 1016/2013 (Tekst značajan za EGP. )

1.6.2017   
               
               
                  HR
               
               
                  Službeni list Europske unije
               
               
                  L 141/6
               
            PROVEDBENA UREDBA KOMISIJE (EU) 2017/930
      оd 31. svibnja 2017.
      o odobrenju pripravka soja mikroorganizama DSM 11798 porodice Coriobacteriaceae kao dodatka hrani za sve ptičje vrste i izmjeni Provedbene uredbe Komisije (EU) br. 1016/2013
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2. i članak 13. stavak 2.,
      budući da:
      
                  (1)
               
               
                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
               
            
                  (2)
               
               
                  U skladu s člankom 7. Uredbe (EZ) br. 1831/2003 podnesen je zahtjev za odobrenje nove uporabe pripravka soja mikroorganizama DSM 11798 porodice Coriobacteriaceae i za izmjenu uvjeta postojećeg odobrenja za svinje dodijeljenog Provedbenom uredbom Komisije (EU) br. 1016/2013 (2). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003 i relevantni podaci kojima se podupire zahtjev za izmjenu.
               
            
                  (3)
               
               
                  Zahtjev se odnosi na odobrenje nove uporabe pripravka soja mikroorganizama DSM 11798 porodice Coriobacteriaceae kao dodatka hrani za sve ptičje vrste te njegovo razvrstavanje u kategoriju dodataka „tehnološki dodaci” i na izmjenu uvjeta postojećeg odobrenja za svinje radi proširenja uporabe na sve mikotoksine trihotecena.
               
            
                  (4)
               
               
                  Europska agencija za sigurnost hrane (dalje u tekstu: „Agencija”) u svojem je mišljenju od 7. prosinca 2016. (3) zaključila da je pripravak soja mikroorganizama DSM 11798 porodice Coriobacteriaceae u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Agencija je utvrdila da pripravak soja mikroorganizama DSM 11798 porodice Coriobacteriaceae može smanjiti razinu deoksinivalenola (DON) u kontaminiranoj hrani. Zaključila je da pripravak može reducirati epoksidnu skupinu na položajima 12, 13 u brojnim reprezentativnim trihotecenima i ostalim mikotoksinima iste strukture bez obzira na životinjsku vrstu ili kategoriju kojoj se daje kontaminirana hrana. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
               
            
                  (5)
               
               
                  Kako bi se uporaba dodatka dopustila za ostale trihotecene, primjereno je izmijeniti Provedbenu uredbu (EU) br. 1016/2013.
               
            
                  (6)
               
               
                  Procjena pripravka soja mikroorganizama DSM 11798 porodice Coriobacteriaceae pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.
               
            
                  (7)
               
               
                  Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
               
            DONIJELA JE OVU UREDBU:
      Članak 1.
      Odobrenje
      Pripravak naveden u Prilogu I., koji pripada kategoriji dodataka hrani za životinje „tehnološki dodaci” i funkcionalnoj skupini „tvari za smanjenje kontaminacije hrane za životinje mikotoksinima”, odobrava se kao dodatak hrani za životinje u skladu s uvjetima utvrđenima u tom prilogu.
      Članak 2.
      Izmjene Provedbene uredbe (EU) br. 1016/2013
      Prilog Provedbenoj uredbi (EU) br. 1016/2013 zamjenjuje se Prilogom II. ovoj Uredbi.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 31. svibnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 268, 18.10.2003., str. 29.
      
      
         (2)  Provedbena uredba Komisije (EU) br. 1016/2013 оd 23. listopada 2013. o odobrenju pripravka soja mikroorganizama DSM 11798 porodice Coriobacteriaceae kao dodatka hrani za svinje (SL L 282, 24.10.2013., str. 36.).
      
         (3)  EFSA Journal 2017.;15(1):4676.
      
         PRILOG I.
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Datum isteka valjanosti odobrenja
                  
               
                     CFU/kg potpune krmne smjese s udjelom vlage od 12 %
                  
               
                     
                        Kategorija tehnoloških dodataka. Funkcionalna skupina: tvari za smanjenje kontaminacije hrane za životinje mikotoksinima: trihoteceni
                     
                  
               
                     1m01
                  
                  
                     —
                  
                  
                     Soj mikroorganizama DSM 11798 porodice Coriobacteriaceae
                     
                  
                  
                     
                        Sastav dodatka hrani
                     
                     Pripravak soja mikroorganizama DSM 11798 porodice Coriobacteriaceae koji sadržava najmanje 5 × 109 CFU/g dodatka hrani za životinje.
                     Kruto stanje
                     
                        Karakteristike aktivne tvari
                     
                     Žive stanice: soj mikroorganizama DSM 11798 porodice Coriobacteriaceae
                     
                     
                        Analitička metoda
                         (1)
                     
                     Određivanje brojnosti soja mikroorganizama DSM 11798 porodice Coriobacteriaceae: metoda izlijevanja podloge uz uporabu VM agara s dodatkom enzimskog sustava Oxyrase.
                     Identifikacija soja mikroorganizama DSM 11798 porodice Coriobacteriaceae: gel-elektroforeza u pulsirajućem polju (PFGE).
                  
                  
                     Sve ptičje vrte
                  
                  
                     —
                  
                  
                     1,7 × 108
                     
                  
                  
                     —
                  
                  
                     
                                 1.
                              
                              
                                 U uputama za uporabu dodatka hrani za životinje i premiksā potrebno je navesti uvjete skladištenja i stabilnost pri toplinskoj obradi.
                              
                           
                                 2.
                              
                              
                                 Uporaba dodatka hrani dopuštena je u hrani za životinje koja je u skladu sa zakonodavstvom Europske unije o nepoželjnim tvarima u hrani za životinje.
                              
                           
                                 3.
                              
                              
                                 Dopuštena je upotreba u hrani za životinje koja sadržava sljedeće odobrene kokcidiostatike: narazin/nikarbazin, salinomicin natrij, monensin natrij, robenidin hidroklorid, diklazuril, narazin, nikarbazin.
                              
                           
                                 4.
                              
                              
                                 Za korisnike dodatka i premiksā subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili svesti na najmanju moguću mjeru, pri uporabi dodatka hrani za životinje i premiksā potrebno je nositi odgovarajuću osobnu zaštitnu opremu, uključujući zaštitu za dišne organe.
                              
                           
                  
                     21. lipnja 2027.
                  
               
            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.
      
      
         PRILOG II.
         „
               PRILOG
               
                           Identifikacijski broj dodatka hrani za životinje
                        
                        
                           Naziv nositelja odobrenja
                        
                        
                           Dodatak hrani za životinje
                        
                        
                           Sastav, kemijska formula, opis, analitička metoda
                        
                        
                           Vrsta ili kategorija životinje
                        
                        
                           Najviša dob
                        
                        
                           Najmanja dopuštena količina
                        
                        
                           Najveća dopuštena količina
                        
                        
                           Ostale odredbe
                        
                        
                           Datum isteka valjanosti odobrenja
                        
                     
                           CFU/kg potpune krmne smjese s udjelom vlage od 12 %
                        
                     
                           
                              Kategorija tehnoloških dodataka. Funkcionalna skupina: tvari za smanjenje kontaminacije hrane za životinje mikotoksinima: trihoteceni
                           
                        
                     
                           1m01
                        
                        
                           —
                        
                        
                           Soj mikroorganizama DSM 11798 porodice Coriobacteriaceae
                           
                        
                        
                           
                              Sastav dodatka hrani
                           
                           Pripravak soja mikroorganizama DSM 11798 porodice Coriobacteriaceae koji sadržava najmanje 5 × 109 CFU/g dodatka hrani za životinje.
                           Kruto stanje
                           
                              Karakteristike aktivne tvari
                           
                           Žive stanice: soj mikroorganizama DSM 11798 porodice Coriobacteriaceae
                           
                           
                              Analitička metoda
                               (1)
                           
                           Određivanje brojnosti soja mikroorganizama DSM 11798 porodice Coriobacteriaceae: metoda izlijevanja podloge uz uporabu VM agara s dodatkom enzimskog sustava Oxyrase.
                           Identifikacija soja mikroorganizama DSM 11798 porodice Coriobacteriaceae: gel-elektroforeza u pulsirajućem polju (PFGE).
                        
                        
                           Svinje
                        
                        
                           —
                        
                        
                           1,7 × 108
                           
                        
                        
                           —
                        
                        
                           
                                       1.
                                    
                                    
                                       U uputama za uporabu dodatka hrani za životinje i premiksā potrebno je navesti uvjete skladištenja i stabilnost pri toplinskoj obradi.
                                    
                                 
                                       2.
                                    
                                    
                                       Uporaba dodatka hrani dopuštena je u hrani za životinje koja je u skladu sa zakonodavstvom Europske unije o nepoželjnim tvarima u hrani za životinje.
                                    
                                 
                                       3.
                                    
                                    
                                       Za korisnike dodatka i premiksā subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili svesti na najmanju moguću mjeru, pri uporabi dodatka hrani za životinje i premiksā potrebno je nositi odgovarajuću osobnu zaštitnu opremu, uključujući zaštitu za dišne organe.
                                    
                                 
                        
                           13. studenoga 2023.
                        
                     ”
         
            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.